Wikipédia-vita:Közvetítést vállaló szerkesztők listája

message: Ölteteket, megoldásokat, tapasztalatokat lehet lopni pl. innen: :en:Wikipedia:Mediation_Cabal
-- ny miheznemkelladmin? 2007. november 7., 17:03 (CET)
thread_title:  MedCabal 

message: Tekintve, hogy ez a lista egy ajánlat, enni nem kér, és bármikor igénybe lehet venni, ha akad valaki, aki közvetítést szeretne, valamint fel lehet eleveníteni vagy más formában újra alkalmazni, a törlését felesleges és veszélyes butaságnak tartom. Ez nem félkész terv, és nem félbemaradt projekt, hanem egy LEHETŐSÉG. Bennófogadó 2009. szeptember 14., 14:23 (CEST)
Ez 2007. nov. óta egy Holt Lap. És a jövőben is az marad. – eLVe kedvesS(z)avak 2009. szeptember 14., 14:45 (CEST)
Nagy szavak, minden értelem nélkül. Ez a lista egy LEHETŐSÉG, egy HAJLANDÓSÁG kifejezése (úristen, hányszor kell itt elemi dolgokat elismételni...), ráadásul mivel a közvetítés adminisztráció nélküli, nincs nyoma annak, hogy kit hányszor kerestek meg ez alapján (engem speciel többször). A jövőt illető karakán kijelentéseket pedig prófétaság híján kéretik mellőzni, mert szimplán nevetségesek. Igazán jó volna, ha sokkal inkább igénybe vennék ezt a lehetőséget, amit például a népszerűsítésével lehet elérni, a törlésével kevésbé... Ez az egész eszenélküli törölgetős hozzáállás erősen emlékeztet engem a dobjuk ki a fogkefét, ha a gyerek nem használja eleget módszerre... Túltengő energiáit mindenki lesz szíves értelmes alkotómunkára fordítani, mert olyan is volna bőven, akinek nincs ötlete, a vitalapomon megkereshet... Bennófogadó 2009. szeptember 14., 15:32 (CEST)  
replies: text: Nem teljesen értek egyet eLVével, lehet hogy a lapot nem igazán szerkesztgetik, bővítik, de volt már rá példa, hogy használták a tartalmát; konkrétan emlékszem hogy valamelyik elmérgesedő vitában - talán fél/egy éve történhetett, meg nem mondanám fejből, hogy melyikben - a szemben álló felek innen válogatták, rostálgatták a szerkesztőket, keresték, hogy a listáról ki lenne elfogadható mediátor mindkettőjük számára. Én speciel soha sem használtam ezt a lapot, de mások igen, és ha feltételezzük, hogy valaki a jövőben még fogja is, nem tartom indokoltnak a törlését. – Burrows vita 2009. szeptember 14., 15:23 (CEST)

text: Csak úgy halkan jegyezném meg, hogy a listából legalább 3 embert szinte alig látok... OK, hogy ez egy lehetőség, azonban kérdés, hogy működik-e így? Talán KF-re kéne vinni. – OrsolyaVirágHardCandy 2009. szeptember 14., 15:57 (CEST)
Leginkább népszerűsíteni kéne, és talán specifikálni, hogy ki miben hajlandó, mit vesz szívesen, mi nem esik nehezére, mihez szagol jókedvvel hozzá. A KF is jó, ha népszerűsíteni kell. Bennófogadó 2009. szeptember 14., 15:58 (CEST)

text: Rendben. :) – eLVe kedvesS(z)avak 2009. szeptember 14., 17:38 (CEST)
replies: text: :Én is csak halkan jegyzem meg: biztos, hogy Tégedet, kedves Bennó ez alapján a lista alapján kerestek meg? Mert szerintem nem. Akinek mediátorra van szüksége, az talál a lista nélkül is, ebben értsünk egyet.

text: :Ez a lap a 2007-es év végén bizonyos szerkesztők körében fellépett intézményesítési hullám részeként jött létre, de az azóta eltelt időszak bebizonyította (számomra legalábbis), hogy ez egy újabb olyan intézmény, amire a magyar Wikipédiában nincs szükség. Az intézményesített közvetítőre.

text: :De természetesen, mivel a vitára fordítható energia véges, maradjon az oldal, hasonlóan soktíz "Senkit nem zavar!" oldalhoz. :) – Burumbátor Hyde Park Corner 2009. szeptember 14., 17:50 (CEST)
Összevissza megjegyzések: 1. Amikor úgy gondoltam, hogy közvetítésre van szükség, akkor azt kértem fel, akit a legalkalmasabbnak véltem, mindenféle lista konzultálása nélkül. (Most azért ellenőriztem, hogy rajta van-e az illető a listán). 2. Ide bárki felírhatja magát, az is, aki teljesen alkalmatlan a közvetítésre. 3. Ha olyan sokan lesznek az aktív szerkesztők, hogy már nem tudják számon tartani egymást, akkor talán lesz értelme ennek a lapnak, akkor viszont kell majd foglalkozni a 2-es megjegyzéssel is. – Hkoala  2009. szeptember 14., 19:35 (CEST)
thread_title:  A tipikusan felesleges adminisztráció